Geldüberweisung für die Herstellung von Schmuck
edition published: 2023-10-06
availability: CC BY-NC-SA (https://creativecommons.org/licenses/by-nc-sa/4.0/)

9448 AD97 Arsinoite

ἀντίγραφον διαγραφῆς διὰ τῆς Παππίωνος τραπέζης Μακεδόνων ἔτους πρώτου Αὐτοκράτορος Καίσαρος Νέρουα Τραιανοῦ Σεβαστοῦ Γερμανικοῦ μηνὸς Καισαρείου ἐπαγομένων β. Ἡρώδης Λέοντος Μυσθᾶι[^a1] Μενελάου χρυσοχῷ ἀπέχειν αὐτὸν τιμὴν χρυσίου δοκιμίου μναϊαίων ὀκτὼ ὧν κατεσκεύασε αὐτῷ ἐν[^a2] ψελίων μαγιανῶν[^a3] ζεύγει δικαμπῶν δρακοντοκεφάλων[^a4] ἐν σταθμῷ Ἀρσινοιτικῷ, ἃ καὶ παρέλαβεν ὁ Ἡρώδης τῆς συμπεφωνημένης χρήσεως ἀργυρίου δραχμὰς δισχιλίας ὀκτακοσίας δεκαέξ, γίνονται δραχμαὶ Βωιϛ. ἐὰν δὲ βούληται ὁ Ἡρώδης μεταποιῆσαι τὰ προκείμενα σκεύη, δώσει ἑκάστου μναϊαίου ὑπὲρ ἀπουσίας τετάρτην μίαν. ἐὰν δὲ καὶ ἐκστήσῃ, ὁμοίως δώσει ἑκάστου μναϊαίου τετάρτην μίαν, ἀποδιδόντος[^a5] Μύσθου[^a6] τὴν ἐπὶ τοῦ καιροῦ τιμὴν[^a7] [...]ιτ καὶ [...] Μυσθαρίων Μενελάου χρυσοχοῦς ἀπέχω παρὰ τοῦ Ἡρώδου τιμὴν χρυσίου δοκιμίου μναϊαίων ὀκτὼ , ὧν κατεσκεύασα αὐτῷ ἐν[^a8] ψελίων μαγιανῶν ζεύγει[^a9] ἀργυρίου δραχμὰς δισχιλίας ὀκτακοσίας δεκαέξ, γίνονται δραχμαὶ Βωιϛ. ἐὰν δὲ βούληται αὐτὰ μεταποιῆσαι ἢ ἐκστῆσαι, ἀποδώσω τὴν ἐπὶ τοῦ καιροῦ τιμὴν ἀπολαμβάνων τὰ σκεύη καὶ ὑπὲρ ἑκάστου μναϊαίου τετάρτην μίαν, καθὼς πρόκιται.

[^a1: Μυσθᾶι | Μυσθαρίωνι]

[^a2: ἐν | ἓν]

[^a3: μαγιανῶν | μαγκλίων]

[^a4: δρακοντοκεφάλων | δράκοντος κεφαλαίου]

[^a5: ἀποδιδόντος | ἀπουσόασ]

[^a6: Μύσθου | μ[...]]

[^a7: τὴν ἐπὶ τοῦ καιροῦ τιμὴν | [...]ω ἐπὶ τοῦ [...][...]]

[^a8: ἐν | ἓν]

[^a9: μαγιανῶν ζεύγει | μαγκλίων ζεῦγος]